**Ce ne aminteşte Primăvara?**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ce ne aminteşte Primăvara?

Ce ne aminteşte,-n cântări primăvara,

Când natura toată, din nou înverzeşte

Şi strai nou îşi pune şi se-mpodobeşte

De cu zori de ziuă şi până târziu seara,

Când se-arată luna-n colorit ca ceara?

Ne aduce aminte, c-avem o încredere,

Că chiar de ne trecem în toamna târzie

Va fi-o revenire, - din moartea pustie,

Şi-asemenea primăverii, va fi o-nviere

Când Soarele Vieţii, va veni-n putere.

Şi-asfel ca natura, ce viaţa-şi reîncepe

Din amorţeala zăpezii, din iarnă şi ger,

Tot astfel la-nviere, în drumul spre cer

Omul va lua startul, viaţa de-aşi începe,

După legi desăvârşite, ce puţin pricepe.

Dar o, niciodată, - nu va mai fi moarte,

Pe-acel nou pământ ce Domnul va face!

S-a eradicat păcatul, şi-o veşnică pace

Va fi-n fericirea, la care-om lua parte,

Că s-a-mplinit visul, cum scrie la carte!

Flavius Laurian Duverna

19 aprilie 2013